ประเมินบุคลิก ประเมินความสัมพันธ์ของคุณ สังเกตสัญญาณการตกเป็นเหยื่อ
แน่นอนว่าไม่ใช่คนที่ดูสมบูรณ์แบบทุกคนจะชอบใช้ความรุนแรง แต่ผู้ชายชอบใช้ความรุนแรงบางคนแคร์เรื่องภาพลักษณ์ภายนอกและชื่อเสียงเพื่อที่ตัวเองจะได้มีเพื่อนเยอะๆ  เขาอาจจะห่วงภาพลักษณ์ตัวเองจนแทบจะไม่สนใจรักษาความสัมพันธ์เลยก็ได้ สิ่งนี้เกี่ยวข้องกับแนวโน้มที่ว่าผู้ชายชอบใช้ความรุนแรงมักชอบบงการ เขารอบคอบในการรักษาภาพลักษณ์ตัวเองเป็นอย่างมาก เพราะฉะนั้นพวกเขาก็อาจจะควบคุมคนอื่นในทุกๆ เรื่องได้เช่นเดียวกัน ผู้ชายชอบใช้ความรุนแรงมักจะตกลงปลงใจคบหาใครเร็ว สิ่งนี้เกี่ยวข้องกับพฤติกรรมรุนแรงที่พบได้ทั่วไปในคนที่ชอบใช้ความรุนแรง เขาอาจจะเป็นคนชอบใช้ความรุนแรงถ้าเขามีลักษณะต่อไปนี้:  กดดันคุณให้ผูกมัดกับเขาด้วยการย้ายมาอยู่ด้วยกันอย่างรวดเร็ว อ้างว่าความสัมพันธ์ของพวกคุณเป็น “รักแรกพบ” หรือเขาอยู่ไม่ได้ถ้าไม่มีคุณ ทำให้คุณรู้สึกผิดที่ไม่พร้อมที่จะผูกมัดกับเขาเร็วเท่าที่เขาอยากให้เป็น เขาเป็นเอามากเวลาที่คุณอยู่กับคนอื่นหรือเปล่า เขาไม่ชอบเพื่อนๆ คุณแบบไม่มีสาเหตุหรือไม่ เขาหาว่าคุณนอกใจหรือเปล่า สิ่งเหล่านี้อาจเป็นสัญญาณที่บอกว่าเขาขี้หึงมากเกินไป สิ่งที่บอกว่าเขาขี้หึงมากเกินไปได้ชัดเจนกว่านี้คือ แนวโน้มว่าเขาจะบิดเบือนหรือควบคุมวิธีการแสดงความหึงหวงของเขา วิธีที่เขาควบคุมหรือบิดเบือนความหึงหวงของเขาก็เช่น:  บอกว่าที่เขาหึงก็เพราะเขารักคุณมาก ปิดบังความหึงหวงด้วยการทำเป็นห่วงใย อ้างว่าเขาแค่สงสัยว่าคุณทำอะไรและคุยกับใครบ้างในแต่ละวัน ทั้งที่จริงๆ แล้วเขาคอยจับตาดูพฤติกรรมและการมีปฏิสัมพันธ์ของคุณกับคนอื่น บอกว่าเขาไม่ชอบให้คุณอยู่กับคนอื่นเพราะว่าเขาเองคิดถึงคุณมากเกินไป ทำเป็นมาหาโดยไม่บอกล่วงหน้าพร้อมกับของขวัญหรือทำเป็นมาเยี่ยม ทั้งที่จริงๆ แล้วเขามาคอยดูว่าคุณทำอะไรอยู่ ผู้ชายชอบใช้ความรุนแรงหลายคนมีปัญหาเรื่องการแสดงความรู้สึก ก่อนที่คุณจะคบใครจริงจัง คุณควรพูดคุยกับเขาให้มากๆ เพื่อที่คุณจะได้ประเมินบุคลิกและรู้ว่าเขาสามารถพูดคุยกับคุณในเรื่องที่เกี่ยวข้องกับความรู้สึกได้หรือเปล่า  วิธีนี้ยังเป็นการแสดงให้เห็นด้วยว่าเขาเต็มใจที่จะรู้สึกอ่อนแอหรือไม่ เพราะมันเป็นสิ่งที่คนชอบใช้ความรุนแรงส่วนมากไม่ค่อยสบายใจที่จะแสดงออกนัก ถ้าว่าที่คนรักของคุณเขาแสดงสัญญาณของการใช้ความรุนแรงกับคุณ คนอื่น หรือแม้กระทั่งสิ่งไม่มีชีวิต คุณไม่ควรคบหากับเขา เช่น ถ้าเขาโมโหแล้วชกกำแพงหรือโต๊ะ นั่นเป็นการแสดงให้เห็นว่าเขามีแนวโน้มที่จะใช้ความรุนแรงในอนาคต อีกสัญญาณที่เตือนว่าเขาอาจชอบใช้ความรุนแรงก็คือ การบังคับหรือควบคุมเรื่องเซ็กส์ แม้ว่าจะทำเป็นทีเล่นทีจริงก็ตาม คนที่ชอบใช้ความรุนแรงกับคนรักมักใช้ความรุนแรงในสถานการณ์อื่นด้วย พยายามหาว่าเขามีประวัติการใช้ความรุนแรงกับความสัมพันธ์แบบอื่น เช่น คนในครอบครัวหรือสัตว์หรือเปล่า  ผู้ชายที่เคยใช้ความรุนแรงกับคนอื่นในอดีตส่วนใหญ่มักจะใช้ความรุนแรงต่อไปในอนาคต ถ้าคุณตัดสินใจที่จะคบหากับคนที่มีประวัติการใช้ความรุนแรง ให้สนับสนุนให้เขาเข้าโปรแกรมบำบัดพฤติกรรมการใช้ความรุนแรง ความสัมพันธ์ของคุณอาจจะยังพัฒนาไม่เต็มขั้นในช่วงแรกๆ แต่คุณก็ควรจะประเมินได้ว่ามันจะนำไปสู่ความสัมพันธ์ที่ดีหรือเปล่า ความสัมพันธ์ที่ดีคือความสัมพันธ์ที่อยู่บนพื้นฐานของความรัก ความไว้ใจ และการสื่อสาร สัญญาณของความสัมพันธ์ที่ดีก็คือการที่คนสองคนสามารถ:  แสดงความรู้สึกและความคิดได้อย่างเปิดเผย รู้สึกมั่นคงและมีความสุขในตัวเอง ยอมรับเมื่อทำผิด เล่าว่าเขาชื่นชมอะไรในตัวอีกฝ่าย ใช้เวลาด้วยกันในหลายกิจกรรม เช่น กิจกรรมที่แสดงความใกล้ชิด เล่น พูดคุยเรื่องจริงจัง แบ่งปันประสบการณ์ใหม่ๆ เป็นต้น คุณอาจจะอยากเจาะจงถามความเห็นของเขาที่มีต่อความเท่าเทียมในความสัมพันธ์ ผู้ชายที่ชอบใช้ความรุนแรงบางคนเห็นด้วยกับบทบาททางเพศ “แบบดั้งเดิม” เป็นอย่างมาก   แต่ก็จำไว้ด้วยว่าคนที่พูดดีบางคนพอเอาเข้าจริงอาจจะไม่ทำตามอย่างที่พูดก็ได้ ผู้ชายที่ชอบใช้ความรุนแรงมักจะมองว่าผู้หญิงด้อยกว่าผู้ชาย  ถ้าว่าที่คนรักเขาแสดงความเห็นว่าผู้ชายเหนือกว่าผู้หญิง เขาก็ไม่น่าจะเป็นคนที่ใช่สำหรับคุณแม้ว่าเขาจะไม่ได้ชอบใช้ความรุนแรงก็ตาม คุณควรจะอยู่กับคนที่ให้เกียรติคุณ สัญญาณแรกๆ ของความสัมพันธ์ที่ใช้ความรุนแรงหรือบีบบังคับคือ การที่ผู้ชายพยายามให้คุณอยู่ห่างจากคนอื่น  ถ้าเขามีทีท่าว่าจะจำกัดเวลาที่คุณใช้ร่วมกับเพื่อนๆ หรือครอบครัว ให้ยุติความสัมพันธ์ทันที เพราะในความสัมพันธ์ที่ใช้ความรุนแรงนั้นพฤติกรรมนี้มีแนวโน้มว่าจะเกิดขึ้นเรื่อยๆ และหนักข้อขึ้น จนกระทั่งเหยื่อรู้สึกโดดเดี่ยวจนเธอรู้สึกว่าเธอไม่มีที่ไปถ้าเธออยากออกมา แม้ว่าจะมีปัญหากันอยู่ คนที่มีความสัมพันธ์ที่ดีและจริงจังก็ยังพูดกับคนอื่นถึงอีกฝ่ายดีอยู่  ถ้าคนรักของคุณดูหมิ่น ดูถูก หรือตำหนิคุณว่าเป็นต้นเหตุของปัญหาเวลาที่คุณไม่อยู่ เขาอาจจะกำลังเริ่มใช้ความรุนแรงอยู่ก็ได้ แม้ว่าการที่จะรู้ว่าคนอื่นพูดถึงคุณอย่างไรเวลาที่คุณไม่อยู่อาจจะเป็นเรื่องยาก แต่ถ้าคุณรู้สึกไม่สบายในเรื่องนี้ คุณก็สามารถถามคนอื่นได้เสมอ มันไม่ปกติที่จะกลัวคนรักหรือกลัวอารมณ์โกรธของเขา  ถ้าคุณเพิ่งเริ่มคบกันไม่ทันไรคุณก็กลัวคนรักเสียแล้ว ให้ออกจากความสัมพันธ์นั้นโดยด่วน ยิ่งความสัมพันธ์ที่ใช้ความรุนแรงดำเนินไปได้นานเท่าไหร่ ความรุนแรงก็จะมากขึ้นเท่านั้น และตัวเหยื่อเองก็มักจะออกจากความสัมพันธ์ได้ยากขึ้นแม้ว่าความรุนแรงจะมากขึ้นก็ตาม คุณรู้สึกผิดบ่อยๆ หรือเปล่า คุณรู้สึกเหมือนกับว่าคุณกำลังทำให้คนรักคนใหม่ผิดหวังอยู่เนืองๆ หรือคุณรู้สึกว่าตัวเองไม่ดีพอหรือไม่ บางครั้งความรู้สึกผิดก็เป็นสิ่งที่เราสร้างเองล้วนๆ แต่คนที่ชอบใช้ความรุนแรงจะเก่งในเรื่องของการบงการให้เหยื่อรู้สึกผิด นี่เป็นหนึ่งในเครื่องมือที่คนชอบใช้ความรุนแรงใช้เพื่อเก็บเหยื่อไว้ในความสัมพันธ์ต่อไป  ถ้าความรู้สึกผิดเกิดขึ้นจากตัวคุณเองล้วนๆ คุณอาจจะหานักบำบัดเพื่อหาสาเหตุของความรู้สึกผิดที่ซ่อนอยู่ ถ้าคุณถูกบงการหรือพูดให้รู้สึกผิด คนรักของคุณอาจจะควบคุมความคิดและการกระทำของคุณอยู่ลึกๆ ก็ได้ เหยื่อความรุนแรงบางคนรู้สึกว่าต้องขออนุญาตคนรักก่อนจะทำอะไร  ถ้าคุณพบว่าตัวเองทำเฉพาะในสิ่งที่คนรักต้องการหรือต้องถามเขาก่อนว่าคุณสามารถทำอะไรได้ไหม เป็นไปได้ว่าคุณอาจกำลังกลายเป็นเหยื่อ จำไว้ว่าการขออนุญาตทำอะไรนั้นไม่เหมือนกับการบอกว่าคุณจะใช้เวลาไปกับอะไร คุณสามารถบอกและตกลงกันว่าจะทำอะไรโดยที่คุณไม่ต้องสูญเสียอำนาจในการกระทำของตัวเอง มันง่ายมากที่คุณจะถูกกลืนเข้าไปในความสัมพันธ์ครั้งใหม่ แต่ถ้าคุณรู้สึกว่าตัวเองกำลังห่างเหินกับคนที่คุณเคยเป็นก่อนคบหากับผู้ชายคนนี้ ให้คุณถอยหลังกลับมา คุณควรจะรวมความสัมพันธ์ครั้งใหม่เข้าไปไว้ในชีวิตของคุณได้โดยไม่ต้องตัดขาดจากเพื่อนๆ และเลิกทำในสิ่งที่คุณเคยชอบก่อนมาเจอคนรักใหม่คนนี้
ระวังผู้ชายที่ดูสมบูรณ์แบบ. ระวังสัญญาณการอิงอาศัยหรือการผูกมัดอย่างรวดเร็ว. จับตาดูระดับความหึงหวงและความรู้สึกไม่มั่นคง. คุยกับว่าที่คนรักเรื่องความรู้สึก. อย่าทนกับความรุนแรงหรือสัญญาณของการใช้ความรุนแรง. ตรวจสอบประวัติการใช้ความรุนแรง. ประเมินว่าความสัมพันธ์ของคุณเป็นความสัมพันธ์ที่ดีและใช่ความรักหรือเปล่า. พูดคุยกับคนรักถึงความรู้สึกของเขาที่มีต่อบทบาทในความสัมพันธ์. สังเกตว่าเขาพยายามแยกคุณออกจากคนอื่นหรือเปล่า. ถามคนอื่นว่าคนรักของคุณพูดถึงคุณอย่างไรเวลาที่คุณไม่อยู่. สังเกตว่าคุณกลัวคนรักของคุณหรือเปล่า. พิจารณาว่าคุณรู้สึกผิดเต็มไปหมดหรือเปล่า. ประเมินว่าคุณได้ใช้เวลาอย่างที่คุณอยากใช้หรือเปล่า. รักษาเพื่อนๆ และงานอดิเรกที่มีอยู่.
https://www.wikihow.com/Recognize-Signs-of-an-Abusive-Man https://www.wikihow.com/Recognize-Signs-of-an-Abusive-Man https://www.wikihow.com/Recognize-Signs-of-an-Abusive-Man
Assessing Personality Evaluating Your Relationship Recognizing Signs of Victimization